CELEX: 62013CA0107
Language: el
Date: 2014-03-13 00:00:00
Title: Υπόθεση C-107/13: Απόφαση του Δικαστηρίου (δεύτερο τμήμα) της 13ης Μαρτίου 2014 [αίτηση του Administrativen sad Veliko Tarnovo (Βουλγαρία) για την έκδοση προδικαστικής αποφάσεως] — FIRIN OOD κατά Direktor na Direktsia «Obzhalvane i danachno-osiguritelna praktika» — Veliko Tarnovo pri Tsentralno upravlenie na Natsionalnata agentsia za prihodite (Κοινό σύστημα φόρου προστιθέμενης αξίας  — Έκπτωση του φόρου εισροών  — Προκαταβολές  — Άρνηση χορηγήσεως εκπτώσεως  — Απάτη  — Διακανονισμός της εκπτώσεως σε περίπτωση μη εκπληρώσεως της φορολογητέας παροχής  — Προϋποθέσεις)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/14
            
         Απόφαση του Δικαστηρίου (δεύτερο τμήμα) της 13ης Μαρτίου 2014 [αίτηση του Administrativen sad Veliko Tarnovo (Βουλγαρία) για την έκδοση προδικαστικής αποφάσεως] — FIRIN OOD κατά Direktor na Direktsia «Obzhalvane i danachno-osiguritelna praktika» — Veliko Tarnovo pri Tsentralno upravlenie na Natsionalnata agentsia za prihodite
   (Υπόθεση C-107/13) (1)
   
   ((Κοινό σύστημα φόρου προστιθέμενης αξίας - Έκπτωση του φόρου εισροών - Προκαταβολές - Άρνηση χορηγήσεως εκπτώσεως - Απάτη - Διακανονισμός της εκπτώσεως σε περίπτωση μη εκπληρώσεως της φορολογητέας παροχής - Προϋποθέσεις))
   2014/C 135/15
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Veliko Tarnovo
   
      Διάδικοι στην υπόθεση της κύριας δίκης
   
   FIRIN OOD
   
      κατά
   
   Direktor na Direktsia «Obzhalvane i danachno-osiguritelna praktika» — Veliko Tarnovo pri Tsentralno upravlenie na Natsionalnata agentsia za prihodite
   
      Αντικείμενο
   
   Αίτηση προδικαστικής αποφάσεως — Administrativen sad Veliko Tarnovo — Ερμηνεία του άρθρου 168, στοιχείο α', σε συνδυασμό με τα άρθρα 65, 90, παράγραφος 1, και 185, παράγραφος 1, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1) — Αρχές της ουδετερότητας του ΦΠΑ, της αποτελεσματικότητας και της αναλογικότητας — Έκπτωση του φόρου εισροών — Προκαταβολές για σαφώς προσδιορισθέντα πριν την παράδοση αγαθά — Άρνηση χορηγήσεως της εκπτώσεως κατά την είσπραξη της προκαταβολής λόγω μη παραδόσεως των αγαθών — Δυνατότητα του προμηθευτή να διορθώσει την αρχική έκπτωση και συνέπειες επί της αρνήσεως χορηγήσεως μιας τέτοιας εκπτώσεως — Άρνηση εκπτώσεως ΦΠΑ υπέρ του παραλήπτη παραδόσεως αγαθών λόγω της αλληλέγγυας ευθύνης που υπέχει για την καταβολή του φόρου πρόσωπο άλλο από τον υπόχρεο του φόρου — Προσδιορισμός του υπέχοντος αλληλέγγυα ευθύνη προσώπου βάσει τεκμηρίων που αποτελούν τυποποιημένους θεσμούς του αστικού δικαίου
   
      Διατακτικό
   
   Τα άρθρα 65, 90, παράγραφος 1, 168, στοιχείο α', 185, παράγραφος 1, και 193 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, επιτάσσουν τον διακανονισμό της εκπτώσεως του φόρου προστιθέμενης αξίας στην οποία προέβη ο παραλήπτης τιμολογίου εκδοθέντος ενόψει προκαταβολής για παράδοση αγαθών, όταν, υπό συνθήκες όπως της κύριας δίκης, η παράδοση τελικώς δεν πραγματοποιήθηκε, ακόμη και αν ο προμηθευτής εξακολουθεί να οφείλει τον φόρο αυτό και δεν έχει επιστρέψει την προκαταβολή.
   
      (1)  ΕΕ C 129 της 4.5.2013.